2015. 12. 02.

Sajtóközlemény

**Projektzáró ünnepségen adják át a megépített 3,1 KM hosszú kerékpárutat Móron**

**Nagyszabású kerékpárút fejlesztést valósít meg a Széchenyi 2020 program keretében a Fejér Megyei Önkormányzat Móron. A Közlekedési Operatív Program keretében a KÖZOP-3.5.0-09-11-2015-0042 sz. Főhálózati kerékpár nyomvonal fejlesztése Mór város közigazgatási területén belül – 1.a. Mór” című pályázaton elnyert mintegy 197,7 millió forintból épített kerékpárutat a Fejér Megyei Önkormányzat. Mór Városi Önkormányzat 65 millió Forintos kiegészítő támogatásából belterületi úttal egészítette ki a megyei önkormányzat kerékpárút beruházását. A megvalósult fejlesztés az 1, 2, 3 számjegyű közlekedési utak tehermentesítését szolgálja, emellett a biztonságos mezőgazdasági és kerékpárutas forgalmat, a város és környéke szőlész-borász tevékenységét is elősegíti. A terület műszaki átadása 2015. december 1-jén megtörtént.**

A Fejér Megyei Önkormányzat pályázatot nyújtott be Mór vonatkozásában a 2007-2013-as támogatási időszakban eddig fel nem használt támogatási maradványok terhére, a Közlekedési Operatív Program keretében a KÖZOP-3.5.0-09-11 „Kerékpárút-hálózat fejlesztése” c. projektkiírásra. A móri pályázat esetében, Mór Városi Önkormányzat által a móri kerékpárútra készített tervdokumentációkat átadta a Fejér Megyei Önkormányzat részére további felhasználásra. Kiegészítésként Mór Városi Önkormányzat 65 millió Forintot szavazott meg közútépítésre, így a kiépült kerékpárút mellett lehetővé tette a szakszerű és biztonságos mezőgazdasági forgalmat, elősegítve a város és környékének szőlész-borász tevékenységét. A 197,7 millió Forintos európai uniós pályázati forrásból megvalósult kerékpárút fejlesztés hivatásforgalmi célokat szolgál, egyúttal a közelében húzódó 81-es számjegyű fő közlekedési út tehermentesítését, valamint a meglévő balesetveszély csökkentését, megszüntetését is biztosítja. Az építési engedélyezések folyamatában érintett több szervezet koordinálásával sokat segített a Fejér Megyei Kormányhivatal. A szükséges eljárások megvalósíthatósága érdekében a Fejér Megyei Önkormányzat minden döntést meghozott. A beruházás október elején kezdődött kivitelezése a 2015. december 1-jén történő műszaki átadással fejeződött be. Az európai uniós beruházás eredményeként a móri A és B részen a tervezett nyomvonal Mór város belterületén, majd a település külterületén mezőgazdasági területen vezet a Csókakővel közös közigazgatási határig. **A Fejér Megyei Önkormányzat által pályázaton elnyert teljes projekt összege 197,7 millió Forint, melyből 188,2 millió Forint esett a kivitelezésre. Ezen útvonalszakasz a belterületen „A” és „B” részre tagolódik, melyek esetében Mór Városi Önkormányzat a Fejér Megyei Önkormányzat által pályázaton megszerezhető összegen felül további 65 millió Forinttal járult hozzá a megvalósításhoz**. A külterületi rész mintegy 2,6 km hosszban kizárólag a Fejér Megyei Önkormányzat által pályázaton nyert pénzeszközökből került megvalósításra és a Csókakővel közös közigazgatási határig húzódik. Ezen szakaszok összhossza: 3140 m. Ehhez csatlakozott a 1B útvonal Csókakő kül-, majd belterületén, amely a Petőfi utca – Deák F. utca csatlakozásáig tart. A szakasz hossza mintegy: 1,1 km.

A projektről bővebben a [www.fejer.hu](http://www.fejer.hu) oldalon olvashatnak.

**További információ kérhető:**

Vörös Dóra, sajtóreferens

Elérhetőség: 20/4456-556, kerekparutfejlesztes2015@gmail.com